Diari Oficial de la Generalitat Valenciana


Sumari del DOGV 5542, del 26-06-2007 (2007/8398)

RESOLUCIÓ de 8 de juny de 2007, de la Direcció General de Personal Docent de la Conselleria de Cultura, Educació i Esport, per la qual s'aprova l'expedient dels processos selectius d'ingrés en el cos de professors d'Ensenyament Secundari, convocats per Orde de 14 d'abril de 2005.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5542

Data del DOGV
:   26-06-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/8398


Data del document
:   08-06-2007

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * personal docent
    * ensenyament secundari
    * concurs administratiu

RESOLUCIÓ de 8 de juny de 2007, de la Direcció General de Personal Docent de la Conselleria de Cultura, Educació i Esport, per la qual s'aprova l'expedient dels processos selectius d'ingrés en el cos de professors d'Ensenyament Secundari, convocats per Orde de 14 d'abril de 2005. [2007/8398]  
Dins del marc dels procediments selectius convocats per Orde de 14 d'abril de 2005, de la conselleria de Cultura, Educació i Esport, per a ingrés, accessos i adquisició de noves especialitats en els cossos docents de professors d'Ensenyament Secundari, professors d'escoles oficials d'Idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional, havent realitzat la fase de pràctiques en el present curs els aspirants seleccionats pendents de realitzar-la i comprovat que reunixen els requisits generals i específics de participació establits en la convocatòria, resolc:  
Primer  
Declarar aptes en la fase de pràctiques, per haver rebut l'esmentada avaluació de la comissió qualificadora, els aspirants relacionats en l'annex d'esta resolució.  
Segon  
Aprovar l'expedient del procés selectiu per a ingrés en el cos de professors d'Ensenyament Secundari, convocat per Orde de 14 d'abril de 2005, i remetre al Ministeri d'Educació i Ciència la llista d'aspirants seleccionats relacionats en l'annex d'esta resolució perquè procedisca al seu nomenament com a funcionaris de carrera de conformitat amb la puntuació obtinguda.  
Tercer  
De conformitat amb el que preveu l'article 10.1.d) del Reglament d'Ingrés, Accessos i Adquisició de Noves Especialitats en els Cossos de Funcionaris Docents a què es referix la Llei Orgànica 2/2006, de 3 de maig, d'Educació, aprovat per Reial Decret 276/2007, de 23 de febrer, els aspirants que hagen superat el procés selectiu en virtut d'esta convocatòria hauran d'obtindre la seua primera destinació definitiva en l'àmbit de gestió de la conselleria de Cultura, Educació i Esport, i hauran d'acudir amb caràcter forçós al concurs, conforme disposa l'article 2, en els seus apartats 2 i 3, del Reial Decret 2112/1998, de 2 d'octubre.  
Quart  
Contra esta resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la seua redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional 15 de la Llei 6/1997, de 14 d'abril, podrà interposar-se amb caràcter potestatiu recurs de reposició davant de la Direcció General de Personal Docent en el termini d'un mes comptat des de l'endemà de la seua publicació o interposar directament recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la seua publicació.   
València, 8 de juny de 2007.- El director general de Personal Docent: José Antonio Rovira Jover.  
ANEXO/ANNEX I  
